આવા પરિવારના વર્તમાન સંચાલકે જે નિર્ણય લીધો છે તે તપોભૂમિના સંસ્કારનું પ્રગટીકરણ છે. રાજનીતિ સમાજજીવનનાં વિવિધ ક્ષેત્રો માંહેનું એક ક્ષેત્ર છે. તેને સર્વસ્વ માની લેવાની ભૂલ પ્રબુદ્ધ નાગરિક ન કરી શકે. સામાન્ય જનને મેળવવાની ખુશી થાય અથવા મેળવનારને સન્માનિત કરવાનો હરખ થાય. ઉચ્ચતર માનવને છોડવાનો આનંદ થાય અને આવા ઉન્નત આત્માઓ સૌના હૃદયસિંહાસને બિરાજમાન થાય. ડૉ. પ્રણવ પંડ્યાને કોટી કોટી વંદન.